Personalet bliver blandt andet kørt fra Aalborg til afdelingerne i Frederikshavn, Farsø og Dronninglund. Det oplyser P4 Nordjylland. - Jeg mener ikke, at den tid, personalet bruger i en bil i arbejdstiden er godt givet ud,  Det var bedre, de brugte tiden på at bedøve og sørge for at operationer forløber godt og sikkert, siger ledende overlæge ved anæstesien i Aalborg, Per Thorgaard. Flere andre afdelinger bruger flittigt taxier til at fragte personale rundt. Ortopædkirurgisk afdeling har hver dag op mod 17 læger på vagt, som på grund af deres ansættelsesforhold har ret til at tage en taxi fra Aalborg til den afdeling, hvor de skal arbejde. Sidste år brugte Region Nordjylland i alt 17,5 millioner kroner på transport af sygehuspersonale.

Opsummering:
Sygeplejersker og læger, der er ansat på sygehusene i Aalborg, kører hver dag hundredevis af kilometer i taxi i arbejdstiden.